Pályaíjász bíró képzés és szeminárium

**A tanfolyam rövid leírása:**

Pályaíjász bíró képzés és szeminárium a Magyar Íjász Szövetség szervezésében

**Előadó**:

Hegedűs András, nemzetközi WA pálya bíró

**Program**:

A WA szabályzat és módosításai.

Az előadás anyaga a WA és a MÍSZ vonatkozó szabályzata.

A bírói vizsgára való felkészülést segítő anyagokat a jelentkezőknek e-mailben megküldjük.

**Az új résztvevőknek vizsgát kell tenniük az előadás napján, a már végzett bíróknak a részvétel kötelező.**

Az edzőket, versenyzőket is várjuk – amennyiben nem kívánnak vizsgázni, számukra a részvétel ingyenes.

**Kezdés**: 10 órakor

**Befejezés**: kb. 18 órakor (nem vizsgázóknak kb. 17 órakor)

**Részvételi és vizsgadíj:**

• Új jelentkezőknek: 12.000 Ft

• Már vizsgázott aktív bíróknak: 6.000 Ft

A részvételi szándékot mindenki jelezze legkésőbb 2022. február 15. 20:00-ig.

A részvételi és vizsgadíj magába foglalja az ebéd árát is. A résztvevők a képzés befejeztével utólagosan, a kiértékelés után sikeres vizsga esetén kapják meg 2023. évi működési engedélyüket és pólóikat.

A felkészüléshez szükséges anyagokat arra az email címre küldjük amit a jelentkezéskor megadtok!

**FIGYELEM!**

**Bírókra vonatkozó szabályok**

Az újonnan bírói vizsgát tevők számára sikeres vizsgát kell tenni a pálya szabályzatból.

2017-től háromévente legalább két szemináriumon részt kell venni.

Az újonnan vizsgázott bíróknak egy évben belül legalább két versenyen kell közreműködniük, gyakorlóbírói minőségben. Ennek teljesítése esetén II. osztályú bíró minősítést kaphatnak, nem teljesítése esetén törlésre kerülnek a bírói listáról.

Az II. osztályú bíró minimum 2 versenyen kell közreműködjön évente. Részt vesz a kötelező bíróképzéseken, teljesíti egyéb kötelezettségeit (pl. "házi feladatokra" adott helyes válasz, megfelelő minőségű bíráskodás). Ha ezek közül bármelyik nem, vagy nem megfelelő minőségben történik meg, törlésre kerül a bírói listából.

Az I. osztályú bíró minimum  2 versenyen kell közreműködjön évente.

Részt vesz a kötelező bíróképzéseken, teljesíti egyéb kötelezettségeit (pl. "házi feladatokra" adott helyes válasz, megfelelő minőségű bíráskodás). Nemzetközi előírásokat, képzéseket, vizsgákat teljesítette. Az I. osztályú bíró minimum 5 éve aktívan bíráskodik. Ha ezek közül bármelyik nem, vagy nem megfelelő minőségben történik meg, törlésre kerül a bírói listából.

Aki nem vesz részt háromévente legalább két szemináriumon, illetve ha nem bíráskodik az előírt mennyiségben, a bírói listából törlésre kerül.

A visszajelzések alapján nem megfelelő minőségben működő bíró szintén törölhető a bírók listájáról.

Magasabb osztályba a vonatkozó feltételek teljesítése esetén kerülhet a bíró.

**A tanfolyam időpontja és helyszíne:**

2023-02-26 10:00
Budapest, MÍSZ tárgyaló

**A képzés részvételi feltételei:**

 - Jelentkezés leadása 2023. február 15. 20:00-ig

 - Részvételi és vizsgadíj befizetése 2023. február 20. 15:00-ig a MÍSZ részére (OTP Forint: 11716008-20205953)

A jelentkezési határidő lejárta után jelentkezőket csak 5.000 Ft felárral tudjuk fogadni.

A jelentkezés csak és kizárólag akkor érvényes, ha a jelentkezés leadása mellett a tanfolyam teljes összege megfizetésre kerül a MÍSZ részére határidőig.

**A képzés ára:**

**Részvételi és vizsgadíj: 12.000 Ft (már aktív bíróknak 6.000 Ft)**